Publication: Magyar Közlöny
Issue: MK-2003-158 (Year: 2003, Number: 158)
Era: 1990-2004
Section: államháztartás szervezetei beszámolási és könyvvezetési kötelezettségének sajátosságáról szóló 249/2000. (XII. 24.) Korm. rendelet elõírásait kell alkalmazni, különösen a
Paragraph Index: 1286

(9) A devizaadósság állomány árfolyamkockázatára kötött határidõs ügyletek pénzügyileg realizált értéke az adott kötelezettség állományát növelik, illetve csökkentik. Az ûrlap 8. oszlopa: Állomány a tárgyidõszak végén Az eszközöknek és forrásoknak az adatszolgáltatás tárgyidõszakának (tárgynegyedévének) utolsó napján kimutatott állománya, amely számszakilag megegyezik a tárgyév elsõ napján kimutatott állományban a tárgyidõszakban a négy állományváltozási jogcímen (4-7. oszlopban) kimutatott együttes (+/–) változás eredményeként adódó záróállománnyal (8. oszlop = 3. oszlop +/– 4. oszlop +/– 5. oszlop +/– 6. oszlop +/– 7. oszlop), illetve az éves mérleg megfelelõ adataival. Az ûrlap egyes sorainak meghatározása a negyedéves fõkönyvi kivonat állományi számláinak összesítésével történik, az ûrlap sorai tartalmazzák a fõkönyvi számlákra történõ hivatkozásokat. Az ûrlap egyes sorai már érvényesítik azokat a változásokat, amelyeket a számviteli törvény és végrehajtási rendeletei tartalmaznak, az ûrlap szerkezete a 2003. évihez képest több helyen változott! Az ûrlap 01-02. sora: I. Immateriális javak Az immateriális javak között kell kimutatni a nem anyagi eszközöket, így a vagyonértékû jogokat (kivéve az ingatlanhoz kapcsolódó vagyoni értékû jogokat, a szellemi termékeket és az egyéb immateriális javakat. A mérleg-jelentésben a bruttó érték és az elszámolt értékcsökkenés különbözetét kell feltüntetni (január 1-jei nettó érték +/– évközi állományváltozások). Az elszámolt lineáris értékcsökkenést az 5. oszlopban kell feltüntetni. A nem a piaci érték változásán alapuló terven felüli értékcsökkenést (pl. megsemmisülés, megrongálódás, rendeltetésszerû használatra alkalmatlanná válás) a 6. Egyéb volumenváltozás oszlopban, míg a piaci érték változása miatti terven felül értékcsökkenést, illetve ennek visszaírását, továbbá a piaci értékre történõ értékhelyesbítést, a 7. Értékelés oszlopban kell szerepeltetni. Az immateriális javak beszerzésére adott elõleg értékvesztését és a korábban elszámolt értékvesztés visszaírását a 7. Értékelés oszlopban kell szerepeltetni. Az Immateriális javakra adott elõlegek kiemelése a 02. sorban a beruházási kiadások eredményszemléletû adatának elõállítását szolgálják. Az ûrlap 03-04. sora: II. Tárgyi eszközök Tárgyi eszközként mutatandó ki a gazdálkodó szerv mûködését egy éven túl szolgáló földterület, telek, erdõ, épület, egyéb építmény, ingatlanhoz kapcsolódó vagyoni értékû jogok, gép, berendezés és felszerelés, jármû, tenyészállatok függetlenül attól, hogy üzembe helyezésük megtörtént vagy sem. A mérleg-jelentésben a bruttó érték és az értékcsökkenés különbözetét kell feltüntetni (január 1-jei nettó érték +/– évközi állományváltozások). Az elszámolt lineáris értékcsökkenést az 5. oszlopban kell feltüntetni. A nem a piaci érték változásán alapuló terven felüli értékcsökkenést (pl. megsemmisülés, megrongálódás, rendeltetésszerû használatra alkalmatlanná válás) a 6. Egyéb volumenváltozás oszlopban, míg a piaci érték változása miatti terven felül értékcsökkenést, illetve ennek visszaírását, továbbá a piaci értékre történõ értékhelyesbítést, a 7. Értékelés oszlopban kell szerepeltetni. A tárgyi eszközök javak beszerzésére adott elõleg értékvesztését és a korábban elszámolt értékvesztés visszaírását a 7. Értékelés oszlopban kell szerepeltetni. A Beruházásra adott elõlegek kiemelése a 04. sorban a beruházási kiadások eredményszemléletû adatának elõállítását szolgálják. Az ûrlap 05-08. sora: Egyéb tartós részesedések Vállalkozásokba tartósan (egy évnél hosszabb idõre szólóan) jövedelemszerzés céljából befektetett pénzügyi eszközként kell kimutatni a részesedéseket. Az ûrlap sorai a vállalkozás jellege alapján részletezik a gazdasági társaságokban meglévõ részesedéseket, a 06. sor a nem pénzintézeti tevékenységet végzõ vállalkozásokban, a 07. sor a pénzügyi (pénz- és hitelintézeti, biztosítóintézeti, pénzügyi közvetítõi tevékenységet végzõ) vállalkozásokban elhelyezett pénzügyi befektetéseket tartalmazza. A hatályos számviteli elõírások szerint a gazdasági társaságokban lévõ tulajdoni részesedést jelentõ befektetést a társasági szerzõdésben meghatározott alapításkori értéken, illetve vételi áron kell nyilvántartásba venni, és év végén értékvesztést kell elszámolni, ha a gazdasági társaság piaci megítélése a befektetés nyilvántartási értéke alá csökken. A számviteli törvény és végrehajtási rendeletei alapján az értékvesztés visszaírására, illetve a tulajdoni részesedést megtestesítõ értékpapíroknál a piaci értéken alapuló értékhelyesbítésre is mód van. A pénzforgalommal kapcsolatos alapítás, tõkeemelés miatti állomány-növekedést, valamint az értékesítés, illetve tõkekivonás miatti állomány-csökkenést a 4. oszlopban; a természetbeni apporttal kapcsolatos alapítás, tõkeemelés, továbbá a kárpótlási jegy cserébõl származó csökkenést az 5. oszlopban; a felszámolás, végelszámolás miatti kivezetést a 6. oszlopban; a Szt. 54. § (1)-(3) bekezdése szerinti értékvesztést, illetve az értékvesztés visszaírását, továbbá a piaci értékre történõ értékhelyesbítést a 7. oszlopban kell szerepeltetni. Szt. 54. § „(1) A gazdasági társaságban lévõ tulajdoni részesedést jelentõ befektetésnél – függetlenül attól, hogy az a forgóeszközök, illetve a befektetett pénzügyi eszközök között szerepel – értékvesztést kell elszámolni, a befektetés könyv szerinti értéke és piaci értéke között – veszteségjellegû – különbözet összegében, ha ez a különbözet tartósnak mutatkozik és jelentõs összegû.

Source: https://magyarkozlony.hu/hivatalos-lapok/9ee6d1586607f63cad625e0a732aa5425f7f658c/dokumentumok/eb1d5c4e4b1058d578fc89904d93a575c533055f/letoltes